OPĆINA JANJINA, Janjina, Prišlići 13, 20246 Janjina, OIB: 52759181451 (u daljnjem tekstu: Naručitelj) koju zastupa Vlatko Mratović, općinski načelnik

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Ugovaratelj) kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklapaju sljedeći

UGOVOR O IZVOĐENJU RADOVA

Modernizacija javne rasvjete u Općini Janjina

UVOD

Članak 1.

(1) Ovaj Ugovor temelji se na provedbi postupka jednostavne nabave radova za predmet nabave: Modernizacija javne rasvjete u Općini Janjina u kojem je Naručitelj Odlukom (KLASA….URBROJ….) od ……2025. odabrao ponudu ponuditelja ………………….., broj ponude…..datum ponude……, objavom Poziva za dostavu ponuda na službenoj stranici Naručitelja, temeljem članka 7. Pravilnika o jednostavnoj nabavi Naručitelja.

(2) Pod pojmom "ZJN 2016" u smislu ovog Ugovora smatra se Zakon o javnoj nabavi (Narodne novine br. 120/16 i 114/22).

PREDMET UGOVORA

Članak 2.

(1) Temeljem navedenog, Naručitelj daje, a Ugovaratelj preuzima obvezu, za račun Naručitelja, izvesti radove na instalaciji i modernizaciji rasvjete u naseljima Drače i Sreser, a sve prema uvjetima iz dokumentacije o nabavi Naručitelja, odabranoj ponudi Ugovaratelja i ugovornom troškovniku koji je sastavni dio ovog Ugovora.

NAČELA UGOVORA

Članak 3.

(1) Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja Ugovora i ostvarivanja prava u tim odnosima i suzdržati se od postupaka kojim se može drugome prouzročiti šteta.

(2) Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa ( pažnja dobrog gospodarstvenika, odnosno pažnja dobrog domaćina).

(3) Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

CIJENA

Članak 4.

(1) Vrijednost radova iz članka 1. ovoga Ugovora je

 \_\_\_\_\_\_\_\_\_\_\_\_\_\_\_ eura bez PDV-a

 PDV 25% \_\_\_\_\_\_\_\_\_\_\_\_\_\_\_ eura

 Ukupno: \_\_\_\_\_\_\_\_\_\_\_\_\_\_\_\_ eura s PDV-om

(2) Jedinične cijene iz troškovnika ostaju nepromijenjene tijekom cijelog trajanja Ugovora.

(3) Ugovorena cijena bez poreza na dodanu vrijednost sadržava sve troškove i popuste, uključujući i naknadu za prekovremeni ili noćni rad, ukoliko dođe do potrebe izvođenja radova u produženom radu ili pod drugim težim okolnostima u cilju održavanja ugovorenih rokova), materijal, opremu, rad strojeva, transport, pristojbe, poreze, plaće, režije, jamstva, osiguranja, ispitivanje i dokazivanje kvalitete ugrađenog materijala, sve prema pravilima struke, pripadajućim zakonima, pravilnicima i ostalim pozitivnim propisima, troškove odvoza i zbrinjavanja svog otpada sa gradilišta na deponije, čišćenje okoline gradilišta u tijeku radova te nakon završetka radova te sve ostale troškove predviđene troškovnikom koji je dio ovog Ugovora.

OBVEZE NARUČITELJA

Članak 5.

1) Naručitelj je obvezan:

- sve predradnje od kojih zavisi početak izvođenja radova po ovom Ugovoru dovršiti u toj mjeri da se Ugovaratelju osigura početak izvođenja radova,

- uvesti Ugovaratelja u posao kako bi mogao nesmetano izvoditi sve radove po ovom Ugovoru i dovršiti ih u ugovorenom roku,

- davati Ugovaratelju putem nadzornog inženjera, upisom u građevinski dnevnik sva eventualna objašnjenja i upute koja zatraži,

- platiti uredno izvedene radove sukladno odredbama ovog Ugovora.

OBVEZE UGOVARATELJA

**Članak 6.**

(1) Ugovaratelj je obvezan radove koji su predmet ovog Ugovora izvesti u skladu s odredbama ovog Ugovora, stručno i kvalitetno, u skladu s pozitivnim pravnim propisima iz područja gradnje te ostalih područja koji se odnose na predmet ovog postupka nabave, važećim tehničkim normativima i standardima, čija je primjena obvezna, u svemu poštujući pravila struke.

(2) Ugovaratelj se obvezuje za cijelo vrijeme izvođenja radova osigurati da pravna osoba ili fizička osoba obrtnik koji će graditi i/ili izvoditi radove na građevini ispunjava uvjete iz Zakona o poslovima i djelatnostima prostornog uređenja i gradnje te ostalim pozitivnim propisima.

(3) Ugovaratelj je obvezan izvoditi radove i ugrađivati materijale i opremu propisane i ugovorene kvalitete i standarda, za što je dužan predočiti odgovarajuće dokaze na zahtjev nadzornog inženjera i/ili (predstavnika) Naručitelja.

(4) Ugovaratelj je obvezan ugrađivati novu, nekorištenu (originalnu) opremu.

(5) Ugovaratelj je dužan omogućiti Naručitelju stalan nadzor nad izvođenjem radova i kontrolu količine, kvalitete i sukladnosti izvedenih radova i ugrađenih materijala i opreme.

(6) Ugovaratelj se obvezuje u cilju dokaza kvalitete materijala, opreme i izvedenih radova, o svom trošku obavljati potrebna prethodna i tekuća ispitivanja po vrsti i obimu predviđenom u važećim standardima te tehničkim normama određenim tehničkim uvjetima. Sva kontrolna ispitivanja provodi Naručitelj o svom trošku, a ukoliko se kontrolnim ispitivanjima utvrdi kakav nedostatak u kvaliteti, trošak provedenog ponovljenog kontrolnog ispitivanja snosi Ugovaratelj.

(7) Ugovaratelj je obvezan na zahtjev Naručitelja dostaviti katalog ili drugu tehničku dokumentaciju proizvođača (ukoliko nije ranije) koji moraju sadržavati detaljnu specifikaciju proizvoda iz kojeg je vidljivo da proizvod odgovara traženim minimalnim tehničkim specifikacijama propisanim troškovnikom ili potpisanu i ovjerenu izjavu proizvođača ili ovlaštenog zastupnika proizvođača uređaja /proizvoda, kojom potvrđuje da ponuđeni proizvod odgovora traženim minimalnim tehničkim specifikacijama iz troškovnika.

(8) ) Ugovaratelj je obvezan dostaviti na zahtjev Naručitelja svjetlotehnički proračun na hrvatskom jeziku zajedno sa datotekama o svjetlotehničkim podacima (ukoliko nije ranije), te ispitni protokol/izvještaj uz valjanu akreditaciju laboratorija koji je izvršio snimanje LDT krivulja, a sve u skladu s uvjetima i zahtjevima iz dokumentacije o nabavi i tehničkim specifikacijama iz troškovnika (odnosi se na stavke 1., 2. i 3. troškovnika),

(9) Ugovaratelj je obvezan ugrađivati materijal i robu propisane i ugovorene kvalitete sukladno ponudi i troškovniku, te je dužan prije ugradnje dostaviti ateste i certifikate (ukoliko nije ranije), odnosno dokaze o sukladnosti kvalitete ugrađenog materijala i robe sa traženim uvjetima

(10) Ugovaratelj je obvezan sudjelovati na koordinacijama oko izvođenja radova, ukoliko nadzorni inženjer procijeni da su iste potrebne.

(11) Ugovaratelj je obvezan u skladu s važećim propisima voditi i čuvati svu potrebnu i propisanu tehničku, obračunsku dokumentaciju, građevinski dnevnik, građevinsku knjigu te po potrebi drugu dokumentaciju u odnosu na ugrađeni materijal, opremu i uređaje (ukoliko je primjenjivo).

(12) Ugovaratelj je obvezan na svaki zahtjev (predstavnika) Naručitelja dati na uvid građevinski dnevnik/knjige te predati kopiju građevinskog dnevnika/knjige.

(13) Ugovaratelj je obvezan građevinski i drugi otpad koji nastane kao posljedica izvođenja radova zbrinjavati u skladu s važećim propisima te Naručitelj temeljem ovog Ugovora prenosi vlasništvo nad građevnim otpadom na Ugovaratelja.

(14) Ugovaratelj je obvezan pravovremeno poduzimati sve odgovarajuće mjere za zaštitu okoliša te voditi računa da emisije, površinska otjecanja i druga zagađenja od njegovih aktivnosti ne prijeđu vrijednosti određene važećim propisima.

(15) Ugovaratelj je obvezan pravovremeno poduzimati sve odgovarajuće mjere sigurnosti svojih radnika, ostalih ovlaštenih osoba na gradilištu, prolaznika, prometa, građevine, radova, opreme, materijala, susjednih građevina i okoline te se u tom smislu obvezuje pridržavati propisa o zaštiti na radu.

(16) Nakon završetka izvođenja radova Ugovaratelj je dužan, bez odgode s gradilišta ukloniti preostali materijal, opremu i sredstva za rad te privremene objekte izgrađene u okviru pripremnih radova, otpad i slično te dovesti zemljište i/ili okolne građevine/objekte na području gradilišta i na prilazu gradilišta u uredno stanje. Ukoliko Ugovaratelj ne postupi sukladno traženom u ovom stavku Naručitelj će pisanim zahtjevom zatražiti izvršenje u primjerenom roku. Ukoliko Ugovaratelj ne postupi po pisanom zahtjevu Naručitelj je ovlašten povjeriti navedene radove trećoj osobi na trošak Ugovaratelja.

(17) Ugovaratelj je obvezan i pridržavati se svih ostalih obveza koje su navedene u ovom Ugovoru.

(18) Ako Naručitelj utvrdi nedostatke u pogledu originalnosti, kvalitete ili cijene isporučene robe prilikom primopredaje, dužan je o tome obavijestiti Ugovaratelja koji će odmah ukloniti utvrđene nedostatke.

**UVJETI PLAĆANJA**

Članak 7.

(1) Plaćanje unaprijed je isključeno.

(2) Plaćanje će se izvršiti najkasnije u roku 30 dana od dana izdavanja računa.

(3) Ugovaratelj je obvezan izdati račun najkasnije u roku 8 dana od završetka izvođenja radova i potpisanom primopredajnom zapisniku.

(4) Ugovaratelj je obvezan izdati, a Naručitelj zaprimiti i obraditi te izvršiti plaćanje elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18).

(5) Naručitelj ima pravo prigovora na račun ako utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

(6) U slučaju da je dio ugovora Ugovaratelj dao u podugovor i s obzirom da se ti radovi neposredno plaćaju podugovaratelju, Ugovaratelj radova mora svojoj situaciji obvezno priložiti račune, odnosno situacije svojih podugovaratelja koje je prethodno potvrdio.

UVOĐENJE U POSAO

**Članak 8.**

(1) Planirani rok za uvođenje u posao je u roku od 8 dana od obostranog potpisa Ugovora.

(2) Zapisnik o uvođenju u posao je obvezan sastavni dio građevinskog dnevnika. Na datum uvođenja u posao otvara se građevinski dnevnik

ROK IZVOĐENJA RADOVA

Članak 9.

(1) Rok izvođenja radova je najkasnije u roku 45 dana od uvođenja Ugovaratelja u posao.

(2) Pod završetkom ugovorenih radova smatra se dan kada je Ugovaratelj izvršio urednu primopredaju radova Naručitelju što se utvrđuje zapisnikom o primopredaji radova koji potpisuju predstavnici Naručitelja, Ugovaratelja i nadzorni inženjer.

(3) Ukoliko se prilikom primopredaje utvrde određene nepravilnosti u pogledu kvalitete i originalnosti izvedenih radova, Ugovaratelj je iste dužan otkloniti. Nakon otklanjanja utvrđenih nedostataka, ugovorne strane su dužne potpisati primopredajni zapisnik.

(4) Zapisnik o primopredaji potpisuju predstavnik Naručitelja i predstavnik Ugovaratelja i nadzorni inženjer.

(5) Nakon potpisivanja zapisnika o primopredaji, primopredaja se smatra uredno izvršenom te je Ugovaratelj ovlašten ispostaviti račun.

Članak 10.

(1) Ugovoreni rok za završetak radova iz članka 9. ovog Ugovora može se produljiti bez posljedica za Ugovaratelja, ako je Ugovaratelj bio spriječen u izvođenju radova u sljedećim slučajevima:

- uslijed nastupa više sile, odnosno nastupa okolnosti čije posljedice Ugovaratelj nije mogao predvidjeti, izbjeći ni ukloniti, u slučajevima u kojima je Ugovaratelj zbog promijenjenih okolnosti, više sile (epidemija, rat, požar većih razmjera, prirodnih nepogoda kao što su poplave, potresi, odroni tla i sl.)

- zbog nepovoljnih vremenskih prilika za izvođenje pojedinih vrsta radova, koje znatno odstupaju od vremenskih prilika za godišnje doba i mjesto izvođenja radova, utvrđene u građevinskom dnevniku i ovjerene od nadzornog inženjera,

- zbog nepredviđenih radova koji se moraju izvesti za koje Ugovaratelj nije znao niti je mogao znati u vrijeme sklapanja Ugovora,

- zastojem izazvanim djelovanjem nadležnih organa, a za koje nije kriv Ugovaratelj i

- uslijed pisanog zahtjeva Naručitelja za prekidom radova.

**Članak 11.**

(1) Razlogom produljenja roka za završetak radova mogu biti samo one okolnosti koje Ugovaratelj nije sam uzrokovao.

(2) Ugovaratelj je zahtjev za produljenje roka završetka radova, zajedno s mišljenjem stručnog nadzora građenja o produljenju roka, dužan podnijeti unutar ugovorenog roka i to u roku od 8 (osam) dana od nastanka razloga/okolnosti za produljenje.

(3) U slučajevima odobrenja zahtjeva Ugovaratelja iz prethodnog stavka Naručitelj i Ugovaratelj utvrđuju da će zaključiti dopunski Ugovor u kojem će se utvrditi novi rok izvršenja radova, a koji ima značaj produljenja prvobitno ugovorenog roka.

(4) U slučaju produljenja roka zbog razloga navedenih u ovom članku Ugovaratelj i Naručitelj neće imati međusobnih potraživanja zbog eventualno nastalih troškova uslijed produljenja ugovorenog roka za završetak radova.

UGOVORNA KAZNA ZBOG KAŠNJENJA

**Članak 12**.

(1) Ukoliko Ugovaratelj svojom krivnjom ne završi radove u ugovorenom roku, Naručitelj ukoliko ostavi Ugovor na snazi, ima pravo Ugovaratelju naplatiti ugovornu kaznu za zakašnjenje.

(2) Ugovorna kazna za zakašnjenje iznosi 2‰ (dva promila) od ugovorene cijene bez PDV-a za svaki dan zakašnjenja, s osnovicom koju čini ugovorena cijena bez PDV-a (neovisno na moguće djelomično ispunjenje i na vrijednost izvedenih radova). Iznos tako određene ugovorne kazne za zakašnjenje ne može prijeći 10% (deset posto) ugovorene cijene radova bez PDV-a.

(3) Ugovorna kazna za zakašnjenje obračunava se do dana završetka radova kako je definirano člankom 9. ovog Ugovora.

(4) Zahtjev za ugovornu kaznu za zakašnjenje može se podnijeti najkasnije do završetka konačnog obračuna.

(5) Naručitelj je ovlašten odbiti iznos ugovorne kazne za zakašnjenje od bilo koje dospjele situacije/računa Ugovaratelja ili iznos podnijeti Ugovaratelju kao poseban račun.

**ZAJEDNICA GOSPODARSKIH SUBJEKATA (ukoliko je primjenjivo)**

**Članak 13.**

(1) Sukladno ponudi iz članka 1. ovoga Ugovora, ugovorne strane utvrđuju člana/ove zajednice gospodarskih subjekata i robu koju će isti isporučiti u skladu s ovim Ugovorom, kako slijedi:

-

-

(2) Naručitelj neposredno plaća svakom članu zajednice gospodarskih subjekata u skladu s načinom plaćanja iz članka 4. ovog Ugovora, a za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

(3) Odgovornost gospodarskih subjekata iz zajednice gospodarskih subjekata je zajednička i solidarna.

**PODUGOVARATELJI (ukoliko je primjenjivo)**

**Članak 14.**

(1) Sukladno članku 222. ZJN 2016. i ponudi iz članka 1. ovoga Ugovora, ugovorne strane utvrđuju podugovaratelja/e i robu koje će isti isporučiti, kako slijedi:

- dio ugovora dan u podugovor (predmet ili količina, vrijednost ili postotni udio)

- podatak o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

(2) Naručitelj se obvezuje direktno isplatiti cijenu isporučene robe podugovaratelju na način utvrđen člankom 4. ovoga Ugovora, na IBAN podugovaratelja. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio

**JAMSTVENI ROK**

**Članak 15.**

(1) Ugovaratelj se obvezuje da će u jamstvenom roku bez prava na posebnu nadoknadu, ukloniti sve nedostatke na izvedenim radovima, ugrađenoj/montiranoj i isporučenoj robi te sanirati svu štetu koja je nastala kao posljedica nedostataka na izvedenim radovima, ugrađenoj/montiranoj i isporučenoj robi.

(2) Jamstveni rok za izvedene radove i ugrađenu/montiranu robu iznosi 12 mjeseci. Svi jamstveni rokovi počinju teći danom uspješne primopredaje robe na korištenje Naručitelju.

(3) Jamstveni rok ima značenje garantnog roka za izvedene radove i ugradnju/montažu i isporučenu robu. Jamstveni rok se ne odnosi na potrošni materijal.

(4) Za isporučenu robu Ugovaratelj daje Naručitelju jamstvo prema uputama proizvođača tog te robe koje se dokazuje jamstvenim listom proizvođača. Ugovaratelj je dužan predati Naručitelju sva jamstva za ispravnost prodane stvari (garancija) koju izdaju proizvođači robe kao zasebne isprave (u daljnjem tekstu: garancije za robu). Neovisno o sadržaju garancija za robu, Ugovaratelj je dužan snositi sve troškove popravka ili zamjene robe u razdoblju od 12 mjeseci od primopredaje robe. Nakon isteka tog sredstva osiguranja (jamstva za otklanjanje nedostataka u jamstvenom roku) i dalje postoji odgovornost Ugovaratelja do isteka razdoblje propisanom garancijom za robu od primopredaje robe (koje mogu biti različitih duljina trajanja, ovisno o politici pojedinog proizvođača robe) ukoliko je tom garancijom propisana veća duljina trajanja od duljine ponuđenog jamstvenog roka.

(5) Ugovaratelj nije odgovoran za one nedostatke koji su nastali neprimjerenom uporabom.

(6) Ukoliko se unutar jamstvenog roka pojave nedostaci, Naručitelj ima pravo na:

- besplatno uklanjanje nedostataka i oštećenja od strane Ugovaratelja (popravak),

- nadoknadu štete,

- sve druge zahtjeve utvrđene zakonom i drugim propisima

(7) Ukoliko Naručitelj zahtjeva popravak, Ugovaratelj mora početi sa uklanjanjem nedostataka u roku 8 dana od obavijesti i ukloniti nedostatke u tehnički najkraće izvedivom (razumnom) roku određenom od strane Naručitelja.

(8) Ukoliko se Ugovaratelj ne odazove na otklanjanje nedostataka, popravak ne uspije, ili ukoliko nedostaci nisu uklonjeni iz neopravdanog razloga u zadanom roku, Naručitelj ima pravo ustupiti izvođenje popravaka trećoj osobi na teret i odgovornost Ugovaratelja.

(9) Uklanjanje eventualnih nedostataka, dogovori vezani uz termine i način uklanjanja nedostataka vršit će se sukladno dogovoru između Naručitelja i Ugovaratelja.

ŠTETA

**Članak 16.**

(1) Ugovaratelju je zabranjeno pri izvršenju ovog Ugovora nanositi štetu Naručitelju ili trećim osobama.

(2) U smislu odredbe iz prethodnog stavka, Ugovaratelj je dužan pravovremeno poduzimati mjere za sigurnost svojih radnika, ostalih ovlaštenih osoba na gradilištu, prolaznika, prometa, građevine, radova, opreme, materijala, susjednih građevina i okoline.

(3) Za štetu koju Ugovaratelj ili podugovaratelj prouzroči trećim osobama ili Naručitelju, odgovara Ugovaratelj, i on je u slučaju podnošenja odštetnog zahtjeva dužan istu preuzeti i podmiriti te smatrati Naručitelja neodgovornim za nju.

(4) Ako Naručitelj, po bilo kojem osnovu plati ili mu se naplati ova šteta na teret njegovih sredstava, Ugovaratelj ga je dužan obeštetiti za iznos plaćene štete, iznos sudskih i odvjetničkih troškova i za zakonsku zateznu kamatu, a Naručitelj ima pravo namiriti se odbitkom odgovarajućeg iznosa od bilo koje situacije koju je ispostavio Ugovaratelj, odnosno na Naručitelju drugi prihvatljiv način.

(5) Iznimno od odredbe prethodnog stavka, ako Ugovaratelj ne može pristupiti lokaciji radova, bez uzrokovanja štete trećim osobama ili Naručitelju, a Naručitelj mu odobri takav pristup i nastane šteta, istu će snositi Naručitelj u opsegu u kojem je odobrio takav pristup.

STRUČNI NADZOR

**Članak 17.**

(1) Izvođenje radova Naručitelj će nadzirati putem stručnog nadzora nad izvođenjem radova, a Ugovaratelj je dužan omogućiti mu nesmetano provođenje stalnog i svakodnevnog stručnog nadzora.

(2) Nadzorni inženjer koji u ime Naručitelja obavlja stručni nadzor, ima sva prava i obveze u provedbi stručnog nadzora u okviru važećih propisa i ugovora s Naručiteljem, a naročito za cjelovitost i međusobnu usklađenost stručnog nadzora i nadzornih inženjera za pojedinu vrstu radova koji će vršiti stručni nadzor nad izvođenjem radova po ovom Ugovoru.

(3) Upute, nalozi i primjedbe nadzornog inženjera obvezuju Ugovaratelja.

(4) Ugovaratelj će po potrebi od nadzornog inženjera pravovremeno zatražiti sva potrebna objašnjenja za izvođenje radova, u protivnom nema pravo na priznavanje naknade ili troškova zbog samoinicijativnog drugačijeg rješenja u izvođenju radova.

(5) Nadzorni inženjer ima pravo naložiti obustavljanje daljnjeg izvođenja radova i tražiti ispravak ili rušenje pojedinih dijelova, ako se radovi izvode protivno važećim propisima, tehničkim propisima ili standardima.

PRIMOPREDAJA I ZAVRŠNI OBRAČUN

**Članak 18.**

(1) Nakon što utvrdi da su radovi na gradilištu dovršeni u kvalitativnom i kvantitativnom smislu, Ugovaratelj će o tome pisano obavijestiti Naručitelja uz koju obavijest dostavlja pisanu potvrdu nadzornog inženjera, da su izvedeni radovi spremni za primopredaju.

(2) Ugovaratelj je dužan izvršiti primopredaju radova, a ista će se izvršiti najkasnije u roku od 10 dana od dana zaprimanja pisane obavijesti Ugovaratelja o izvedenim radovima na gradilištu.

(3) Zapisnik o primopredaji potpisuju predstavnik Naručitelja, Ugovaratelja i nadzorni inženjer.

(4) Ugovaratelj je obvezan, ukoliko nije ranije, prilikom primopredaje dostaviti Naručitelju:

- ateste, certifikate i jamstvene listove proizvođača isporučene

- svjetlotehnički proračun na hrvatskom jeziku zajedno sa datotekama o svjetlotehničkim podacima (ukoliko nije ranije) i ispitni protokol/izvještaj uz valjanu akreditaciju laboratorija koji je izvršio snimanje LDT krivulja, a sve u skladu s uvjetima i zahtjevima iz dokumentacije o nabavi i tehničkim specifikacijama iz troškovnika (odnosi se na stavke 1., 2. i 3. troškovnika),

- ostale dokumente sukladno važećim propisima.

(5) Ukoliko Ugovaratelj ne dostavi potrebne dokumente iz prethodnog stavka ovog člana primopredaja neće biti izvršena

(6) Zapisnik sadrži osobito sljedeće podatke:

- da li su radovi izvedeni prema Ugovoru, propisima i pravilima struke;

- odgovara li kvaliteta izvedenih radova ugovorenoj kvaliteti;

- konstataciju o primopredaji dokaza o kvaliteti materijala i radova ;

- ukupnu vrijednost izvedenih radova,

- podatak da li su radovi završeni u ugovorenom roku, a ako nije za koliko je rok prekoračen,

- podatke o potraživanjima Naručitelja vezano za ugovornu kaznu i/ili naknadi štete,

- podatke o činjenicama o kojima nije postignuta suglasnost ugovornih strana,

- datum završetka radova i datum primopredaje

(7) Nakon potpisivanja zapisnika o primopredaji, primopredaja se smatra izvršenom te je Ugovaratelj ovlašten ispostaviti račun.

RASKID UGOVORA

**Članak 19.**

(1) Ako se tijekom izvršenja ovog Ugovora Ugovaratelj ne drži uvjeta Ugovora odnosno ne ispuni bilo koju obvezu iz ovog Ugovora, Naručitelj ima pravo tražiti od Ugovaratelja da, u primjerenom roku, otkloni nedostatke ili ispuni obvezu iz ovog Ugovora.

(2) Ukoliko do isteka roka iz stavka 1. ovog članka Ugovaratelj ne postupi po zahtjevu Naručitelja Naručitelj ima pravo raskinuti Ugovor.

(3) Naručitelj ima pravo raskinuti ovaj Ugovor, bez ostavljanja naknadnog roka ukoliko Ugovaratelj:

- ne završi radove u ugovorenom roku;

- ukoliko se u toku izvršenja ugovora utvrdi da Ugovaratelj uvodi novog podugovaratelja neovisno o tome je li prethodno dao dio ugovora o nabavi u podugovor ili ne ili mijenja podugovaratelja bez odobrenja Naručitelja; ili

- postane nelikvidan ili se nad njim otvori stečajni postupak te na drugi način dođe u situaciju da ne može više ispunjavati svoje obveze prema ovom Ugovoru.

(4) Ugovor se smatra raskinutim kada Ugovaratelj primi pismenu obavijest o raskidu Ugovora.

**Članak 20.**

(1) Ugovaratelj ima pravo raskinuti ovaj Ugovor:

- ako Naručitelj u bitnome ne izvršava svoje obveze iz ovog Ugovora

(2) U slučaju raskida ovog Ugovora sukladno prethodnom stavku Naručitelj će platiti Ugovaratelj samo izvedene radove.

OBVEZE UGOVARATELJA U SLUČAJU RASKIDA

**Članak 21.**

(1) U slučaju raskida ovog Ugovora po bilo kojoj osnovi Ugovaratelj je obvezan u primjerenom roku, a najduže u roku od 10 dana:

- osloboditi gradilište od svojih strojeva, materijala i ljudi, te strojeva, materijala i ljudi svojih podugovaratelja

- izvršiti primopredaju svih radova, te predati svu dokumentaciju nadzornom inženjeru i

- zaštititi radove od propadanja i oštećenja na tehnički prikladan i ispravan način.

(2) Ukoliko Ugovaratelj ne izvrši u prethodnom stavku navedene obaveze u za to predviđenim rokovima Naručitelj ima pravo na trošak Ugovaratelja bez potrebe ishođenja odobrenja ukloniti s gradilišta materijal i strojeve Ugovaratelja ili podugovaratelja te ih pohraniti u javno ili drugo skladište na trošak Ugovaratelja, a troškove namiriti iz bilo koje dospjele situacije/računa Ugovaratelja.

**OSTALE ODREDBE**

**Članak 22.**

(1) Osoba zadužena da u ime Naručitelja nadgleda izvršenje ovog Ugovora je \_\_\_\_\_\_\_\_\_\_\_\_\_\_, adresa elektroničke pošte predstavnika Naručitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_.

(2) Odgovorna osoba Ugovaratelja za izvršavanje ovog Ugovora je …….. adresa elektroničke pošte odgovorne osobe Ugovaratelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(3) Komunikacija i obavijesti između ugovornih strana moraju biti u pisanom obliku na hrvatskom jeziku i latiničnom pismu, a dostava može uslijediti osobnom dostavom, preporučenim pismom i elektroničkom poštom. Elektronička pošta se smatra dostavljenom kada je zaprimljena na poslužitelju elektroničke pošte.

(4) Ugovorne strane su suglasne da u slučaju potrebe mijenjanja predstavnika ugovornih strana iz ovog članka, svaka ugovorna strana to obavlja samostalno i u najkraćem mogućem roku.

**Članak 23.**

(1) Ugovorne strane suglasne su da će se na izmjene ovog Ugovora na odgovarajući način primjenjivati odredbe članaka 315.-321. ZJN 2016.

(2) Ugovorne strane suglasne su da za sve što nije regulirano odredbama ovog Ugovora primjenjuju se odredbe ZJN 2016, Zakona o gradnji, Zakona o poslovima i djelatnostima prostornog uređenja i gradnje i ostalih pozitivnih propisa koji uređuju predmetno područje.

(3) Na odgovornost za ispunjenje obveza iz ovog Ugovora na odgovarajući način primjenjuju se odredbe Zakona o obveznim odnosima.

(4) Isključuje se primjena Posebnih uzanci u građenju.

**Članak 24.**

(1) Naručitelj i Ugovaratelj sporazumni su da se svi sporovi koji proisteknu iz ovog Ugovora prvenstveno rješavaju međusobnim dogovorom.

(2) U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda za mjesto sjedišta Naručitelja.

**Članak 25.**

(1) Odredbe ovog Ugovora mogu se mijenjati isključivo suglasnom voljom ugovornih strana u pisanoj formi.

**Članak 26.**

(1) Ovaj Ugovor načinjen je u 5 (pet) istovjetnih primjerka, od kojih 3 (tri) primjeraka pripadaju Naručitelju, a 2 (dva) primjerka pripadaju Ugovaratelju.

 Mjesto i datum: Mjesto i datum:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZA UGOVARATELJA: ZA NARUČITELJA:

 OPĆINA JANJINA

 općinski načelnik

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vlatko Mratović